Henrikas Mazūras

Henrikas Mazūras (g. 1954 m. rugsėjo 20 d. Ukmergėje) – Lietuvos dailininkas, grafikas, pedagogas.

 Biografija 
Mokėsi Ukmergės 4-ojoje vidurinėje mokykloje. 1975 m. baigė Kauno taikomosios dailės technikumą ir gavo paskyrimą į Panevėžio prekybos valdybos reklamos biurą.Mazūras, Henrikas. Apie save. Iš Grafikos ženklų tiltas. Panevėžys, 2014, p. 4–5. 1983–2002 m. dailininkas „Krekenavos agrofirmoje“. 2004 m. baigė išlyginamąsias dailės pedagogikos studijas Šiaulių universitete. 1990–2016 m. dailės mokytojas Panevėžio r. Krekenavos Mykolo Antanaičio gimnazijoje, 2002–2010 m. – Uliūnų pagrindinėje mokykloje. Nuo 2010 m. dirba Panevėžio Vytauto Mikalausko menų gimnazijoje.Mazūras Henrikas. Panevėžio kraštas virtualiai (nuoroda tikrinta 2024-09-10).

Nuo 1995 m. Lietuvos dailininkų sąjungos narys.

 Kūrybinė veikla 
Kūrybos sritys – ekslibrisai, taikomoji grafika. Savo pirmąjį ekslibrisą H. Mazūras sukūrė 1974 m. Menininkas ekslibrisus kuria medžio raižinio, linoraižinio, rastrinės klišės, originalios kompiuterinės grafikos, kompiuterinės reprodukcijos technikomis. Nuo 1975 m. gyvendamas Panevėžyje didžiąją dalį savo ekslibrisų jis skyrė šio krašto žmonėms ir institucijoms. Knygos ženklų kūrybą paskatino ir dalyvavimas „Bitės“ ekslibrisininkų klube.Mazūro Henriko ekslibrisai. Šiaulių apskrities Povilo Višinskio viešoji biblioteka (nuoroda tikrinta 2024-09-14).

Dailininkas yra Krekenavos ir Karsakiškio miestelių herbų ir vėliavų, Krekenavos mažosios bazilikos herbo autorius. Sukūrė apie 40 logotipų ir emblemų, per 300 ekslibrisų, kelis knygų viršelius ir pašto ženklų projektus.

Nuo 1979 m. dalyvauja parodose, konkursuose Lietuvoje ir užsienyje (Argentinoje, Čekijoje, Italijoje, Latvijoje, Rumunijoje, Kinijoje, Prancūzijoje ir kt.). Surengė 14 personalinių parodų, dalyvavo daugiau nei 150 grupinių parodų.Henriko Mazūro dovana bibliotekai. Panevėžio apskrities Gabrielės Petkevičaitės-Bitės viešoji biblioteka (nuoroda tikrinta 2024-09-20).

Kūrinių yra įsigiję Lietuvos, Belgijos, Italijos meno muziejai ir ekslibrisų kolekcininkai. Dalį savo kūrinių H. Mazūras dovanojo Lietuvos nacionalinei Martyno Mažvydo bibliotekai, Panevėžio apskrities Gabrielės Petkevičaitės-Bitės viešajai bibliotekai, Panevėžio kraštotyros muziejui.Kūriniai kolekcijose. Iš Grafikos ženklų tiltas. Panevėžys, 2014, p. 59.

 Bibliografija 

 Ekslibrisas moksleivių kūryboje / Henrikas Mazūras. – Utena: Utenos Indra, 2005. – 67, [1] p.. – ISBN 9955-676-03-5.
 Nutolę peizažai: eilėraščiai / Henrikas Mazūras. – Panevėžys: [UAB „Tėvynė“], 2010. – 61, [1] p.. – ISBN 978-609-95085-5-9.
 Šalies mokinių ekslibrisų konkurso „Krekenava – 600“ parodos katalogas / [sudarytojas Henrikas Mazūras]. – Krekenava [i.e. Panevėžys: Alro media], 2008. – 49, [1] p.. – ISBN 978-9955-850-04-5.Leidiniai. Iš Grafikos ženklų tiltas. Panevėžys, 2014, p. 61.
 Grafikos ženklų tiltas / Henrikas Mazūras. – Panevėžys: Amalkeros leidyba, 2014. – 64 p.. – ISBN 978-9955-659-59-4.
 Dviejų kultūrų sąsajos = Divu kultūru saskare: parodos katalogas / Ina Inta Lininia-Ozolinia, Imantas Ozolinis. [Sudarytojas Henrikas Mazūras]. – Panevėžys: Panevėžio apskrities Gabrielės Petkevičaitės-Bitės viešoji biblioteka, 2017. – [23] p., įsk. virš.

 Apdovanojimai 

 1993 m. respublikinis ekslibrisų konkursas „Ekslibrisai Šventajam Tėvui“. Vilnius. Laureatas.
 1994 m. tarptautinis ekslibrisų konkursas „Alma Mater, Beius 94“. Rumunija. Atžyma už mišrią techniką.
 1995 m. emblemos konkursas Panevėžio rajono pedagogų švietimo centrui. 1-oji vieta.
 2000 m. emblemos konkursas Panevėžio miesto savivaldybės smulkaus ir vidutinio verslo skatinimo fondui. 1-oji vieta.
 2001 m. respublikinis ekslibrisų konkursas „Ukmergė – 2001“. Ukmergės kultūros centro galerija. 1-oji vieta.
 2004 m. grafinių miniatiūrų konkursas, skirtas Upytės 750 metų jubiliejui. 1-oji vieta.
 2006 m. Panevėžio rajono geriausio metų mokytojo diplomas.
 2010 m. tarptautinis ekslibrisų konkursas „Skaudvilė 250“. 1-oji vieta.
 2013 m. tarptautinis ekslibrisų konkursas „1863 m. sukilimas“. Prizas.Apdovanojimai. Iš Grafikos ženklų tiltas. Panevėžys, 2014, p. 59.
 2019 m. IV tarptautinis ekslibrisų konkursas. Subotica, Serbija. Medalis.
 2020 m. tarptautinis ekslibrisų konkursas „Skaudvilė – mažoji Lietuvos kultūros sostinė“. Diplomas.
 2021 m. Lietuvos metų mokytojo premija.
 2023 m. tarptautinis ekslibrisų konkursas „Istorinės atminties vardai“. LR Seimas. 3-ioji vieta.

 Šaltiniai 

 Nuorodos 
Virtuali paroda „Henriko Mazūro ekslibrisai“

Kategorija:Lietuvos grafikai
Kategorija:Lietuvos dailininkai
Kategorija:Lietuvos ekslibrisų kūrėjai
Kategorija:Lietuvos pedagogai